text: Afgiftsnedsættelserne virker ikke
  13 oktober 2013 kl. 09.27
  Ifølge Fakta syd for grænsen virker afgiftsnedsættelserne på sodavand og øl ikke.
  Torben Lorenzen er butikschef i Fakta i Harreslev.
  Han mærker slet ikke, at afgifterne er blevet sat ned.
  - Vi har overhovedet ikke kunnet mærke nogen effekt i forbindelse med afgiftsnedsættelserne på øl og sodavand i Danmark, siger Torben Lorenzen til Flensborg Avis.
  Traditionelt bruger mange danskere efterårsferien til at købe ind i Tyskland, så grænsebutikkerne venter en travl uge.
  